28 มกราคม 2563

การมีพันธมิตรทำให้เกิดโซลูชั่นนวัตกรรมด้านแม่พิมพ์หัวฉีด การสร้างชิ้นงานต้นแบบ และการผลิตในปริมาณน้อย

**เฮงเค็ลและฟอร์ติฟาย ร่วมมือกันพัฒนาแอพพลิเคชั่นประสิทธิภาพสูงด้านการพิมพ์ภาพสามมิติ**

**ดุซเซลดอร์ฟ** – เมื่อเร็วๆนี้ บริษัทเฮงเค็ลและฟอร์ติฟาย ได้บรรลุข้อตกลงความร่วมมือกันพัฒนาที่จะช่วยให้ทั้งสองบริษัทสามารถเอาความเชี่ยวชาญแต่ละด้านมารวมกัน เพื่อช่วยกันเพิ่มศักยภาพของกระบวนการผลิตแบบเพิ่มเนื้อวัสดุหรือการขึ้นรูปชิ้นงานโดยเติมเนื้อวัสดุเข้าไปทีละชั้นจนได้ออกมาเป็นวัตถุที่มีรูปร่างตามต้องการ  โดยเฮงเค็ลได้พัฒนาเทคโนโลยีตามความต้องการเฉพาะที่ช่วยให้เรซินมีความทนทาน สามารถทนความร้อนที่อุณหภูมิสูงและการกัดกร่อนของสูตรเคมีต่างๆได้ ด้วยความร่วมมือดังกล่าว เฮงเค็ลได้ออกแบบสูตรหลายอย่างที่จะทำให้ฟอร์ติฟายสามารถสร้างผลลัพธ์ใหม่ๆสำหรับลูกค้ากลุ่มอุตสาหกรรม

*“นี่คือมาตรฐานสำหรับการแสวงหาความร่วมมือที่เรามุ่งมั่นที่จะปลูกฝังในบริษัทเฮงเค็ล” เคน คิสเนอร์ หัวหน้าหน่วยงานนวัตกรรมสำหรับการพิมพ์ภาพสามมิติของเฮงเค็ลและผู้ก่อตั้ง บริษัทโมเลกุลคอร์ป ซึ่งทางเฮงเค็ลได้ซื้อกิจการมาเมื่อปีที่ผ่านมา*

*“ด้วยกลยุทธ์ที่แข็งแกร่งในการใช้ข้อมูลขับเคลื่อนให้เกิดการสร้างนวัตกรรมทำให้เกิดการปลดล็อคพลังของการผลิตแบบ*เพิ่มเนื้อวัสดุ *บริษัทฟอร์ติฟายมุ่งเน้นไปที่การส่งมอบคุณค่าในอุตสาหกรรมที่ให้ความสำคัญกับประสิทธิภาพของชิ้นงาน เราจะร่วมมือกันทำให้สิ่งนี้เกิดขึ้น”*

*โซลูชั่นที่เกิดจากความร่วมมือกันนี้ใช้ประโยชน์จากเทคโนโลยีการพิมพ์ 3D Composite Manufacturing (DCM) ของฟอร์ติฟาย ซึ่งผสมเส้นใยเสริมแรงเข้ากับเรซินของเฮงเค็ล จากนั้นใช้แม่เหล็กเพื่อจัดเรียงเส้นใยเพื่อความแข็งแรงสูงสุดในชิ้นส่วนที่พิมพ์*

*“แพลตฟอร์มของฟอร์ติฟายช่วยให้ลูกค้าของเราใช้ประโยชน์จากวัสดุในการใช้งานบนแพลตฟอร์มอื่นๆ ได้” โจชัว มาร์ตินซีอีโอและผู้ร่วมก่อตั้งบริษัทฟอร์ติฟายกล่าว “ด้วยความช่วยเหลือจากเฮงเค็ลเรากำลังพยายามผลักดันเทคโนโลยีนี้ให้ก้าวไปข้างหน้าและช่วยแก้ไขปัญหาให้ลูกค้าตามที่เราคาดไว้ รวมจึงพยายามค้นหาโอกาสใหม่ๆที่น่าตื่นเต้น”*

*ด้วยการใช้งานในอุตสาหกรรม การใช้โพลีเมอร์เสริมใยยังคงเติบโตอย่างรวดเร็ว ชิ้นส่วนที่ขึ้นรูปด้วยการฉีดที่เสริมด้วยเส้นใยนั้นมักจะมีความแข็งแรงเพิ่มขึ้น มีความทนและอุณหภูมิการเบี่ยงเบนความร้อน (HDT) เพิ่มขึ้นระหว่าง 20 ถึง* 100% ทางฟอร์ติฟายได้*นำเอาข้อดีด้านประสิทธิภาพเหล่านี้มาใช้กับพื้นที่การพิมพ์ภาพ 3 มิติเพื่อการใช้งานที่หลากหลาย*

***เครื่องมือแม่พิมพ์ฉีดเป็นโฟกัสหลัก***

*เครื่องมือแม่พิมพ์ฉีดภาพ 3 มิติ เป็นหนึ่งในแอพพลิเคชั่นที่ทางฟอร์ติฟายมุ่งเน้นจากความร่วมมือกับเฮงเค็ล โดยการเปลี่ยนเครื่องมือโลหะแบบดั้งเดิมแล้วเสริมด้วยที่พิมพ์แบบ 3 มิติ เครื่องพิมพ์สามารถทำงานได้รวดเร็วกว่าตารางเวลาที่กำหนดถึงสัปดาห์หรืออาจเร็วกว่าเป็นเดือน ทั้งยังช่วยประหยัดต้นทุนได้มหาศาล ในขณะที่แอพพลิเคชันนี้มีผู้อื่นใช้งานด้วย แต่การเปลี่ยนแปลงขั้นตอนในการปฏิบัติงานจากวัสดุเสริมเป็นกุญแจสู่ความสำเร็จในการใช้งานของแอพพลิเคชั่น*

“*ในการสร้างชิ้นงานต้นแบบหรือผลิตชิ้นงานจำนวนน้อย ต้นทุนและเวลาในการทำงานคืออุปสรรคสำคัญ” คอร์ลอส เดลอส เดเยส รองผู้อำนวยการฝ่ายแอพพลิเคชั่นและผู้ร่วมก่อตั้งฟอร์ติฟายกล่าว “ ด้วยแม่พิมพ์ 3 มิติ ที่ใช้ประโยชน์จากเรซินของเฮงเค็ล เราได้พิสูจน์อายุการใช้งานของเครื่องมือเหล่านี้แล้วว่าคุ้มค่าต่อการผลิตชิ้นงานจำนวนน้อยๆ เมื่อเราช่วยผู้ผลิตแม่พิมพ์ฉีดให้ลดค่าใช้จ่ายและเวลาในการผลิตแม่พิมพ์ได้ พวกเขาก็สามารถตอบสนองต่อโอกาสใหม่ ๆ ได้อย่างรวดเร็ว”*

*ด้วยการใช้ประโยชน์จากวัสดุของเฮงเค็ล ทางฟอร์ติฟายจะเริ่มการทดสอบภาคสนามด้วยเครื่องพิมพ์ 3 มิติภายในฤดูใบไม้ผลิปี 2563 นี้ นอกจากการฉีดขึ้นรูปแล้ว เฮงเค็ลและฟอร์ติฟายก็กำลังหาแอพพลิเคชั่นหลายๆอย่างที่เหมาะกับผู้ใช้งานเพื่อให้โซลูชั่นผสมผสานนี้เกิดประโยชน์มากยิ่งขึ้น*

“*เราตื่นเต้นมากที่เทคโนโลยีของฟอร์ติฟายจะเป็นประโยชน์ต่อลูกค้ากลุ่มอุตสาหกรรมของเรา” เคน คิสเนอร์กล่าว “เมื่อแอพพลิเคชั่นของเราถูกค้นคิดขึ้นมา ทีมพัฒนาของเราก็พยายามทำงานกันอย่างว่องไวเพื่อรับรองคุณภาพและทำให้มันใช้งานได้อย่างรวดเร็ว เรามีวัสดุที่หลากหลายและเราก็มุ่งมั่นที่จะนำเอาองค์ความรู้และเทคโนโลยีของเรามาใช้ประโยชน์ โดยร่วมมือกับลูกค้าและบริษัทอย่างฟอร์ติฟาย เพื่อเร่งขยายการเติบโตของการผลิตแบบ*เพิ่มเนื้อวัสดุ

*เครื่องพิมพ์หัวฉีดนี้สามารถที่จะประเมินเทคโนโลยีที่น่าตื่นเต้นสำหรับการใช้งานเพื่อธุรกิจได้ เพียงส่งอีเมล์ไปที่* [sales@3DFortify.com](mailto:sales@3DFortify.com) *หากต้องการเรียนรู้เพิ่มเติมเกี่ยวกับนวัตกรรมเครื่องพิมพ์3D ของเฮงเค็ล สามารถติดต่อได้ที่* Loctite3DP.com *และสำหรับองค์กรที่ต้องการร่วมมือกับเฮงเค็ล สามารถส่งอีเมล์มาได้ที่* [Loctite3DP@henkel.com](mailto:Loctite3DP@henkel.com)

###

**เกี่ยวกับเฮงเค็ล**

เฮงเค็ล ดำเนินธุรกิจทั่วโลกด้วยพอร์ตโฟลิโอผลิตภัณฑ์ที่สมดุลและหลากหลาย บริษัทฯ เป็นผู้นำในสามกลุ่มธุรกิจทั้งในธุรกิจเพื่ออุตสาหกรรมและธุรกิจสินค้าอุปโภคบริโภค อันเป็นผลมาจากแบรนด์ นวัตกรรม และเทคโนโลยีที่แข็งแกร่ง ธุรกิจเทคโนโลยีกาวของเฮงเค็ล (Adhesive Technologies) เป็นผู้นำในตลาดกาวในทุกอุตสาหกรรมทั่วโลก ในธุรกิจผลิตภัณฑ์ซักล้างและผลิตภัณฑ์ในครัวเรือน และผลิตภัณฑ์บิวตี้แคร์ (Laundry & Home Care and Beauty Care businesses) เฮงเค็ลเป็นผู้นำในหลายตลาดและประเภทผลิตภัณฑ์ทั่วโลก เฮงเค็ลก่อตั้งขึ้นในปี พ.ศ. 2419 และมีประวัติความสำเร็จอันยาวนานกว่า 140 ปี ในปี พ.ศ. 2560 เฮงเค็ลมียอดขายมากกว่า 2 หมื่นล้านยูโร และมีผลกำไรดำเนินงานที่ปรับปรุงแล้ว 3,500 ล้านยูโร แบรนด์ชั้นนำ 3 อันดับแรกของเฮงเค็ล คือ ล็อคไทท์ (กาว) ชวาร์สคอฟ (ผลิตภัณฑ์ดูแลเส้นผม) และเพอร์ซิล (ผงซักฟอก) มียอดขายรวมกัน 6,400 ล้านยูโร เฮงเค็ลมีพนักงานมากกว่า 53,000 คนทั่วโลก ซึ่งมีความหลากหลายมีความมุ่งมั่น รวมกันเป็นหนึ่งเดียวด้วยวัฒนธรรมขององค์กรที่แข็งแกร่ง มีจุดมุ่งหมายร่วมกันในการสร้างคุณค่าที่ยั่งยืน และมีคุณค่าร่วมกัน ในฐานะผู้นำด้านความยั่งยืนซึ่งเป็นที่ยอมรับ เฮงเค็ลได้รับการยกย่องจากดัชนีและการจัดอันดับระหว่างประเทศต่างๆ หุ้นบุริมสิทธิของเฮงเค็ลจดทะเบียนอยู่ในดัชนีหลักทรัพย์ DAX ของเยอรมนี ข้อมูลเพิ่มเติมกรุณาเข้าชมที่ [www.henkel.com](http://www.henkel.com)

**เกี่ยวกับฟอร์ติฟาย**

ฟอร์ติฟายกำลังเปลี่ยนแปลงอุตสาหกรรมเทคโนโลยีการพิมพ์ 3D โดยมีแพลตฟอร์ม DCM ที่ได้รับการจดสิทธิบัตรมาแล้ว ซึ่งสามารถยกระดับประสิทธิภาพการทำงานของชิ้นส่วนโดยใช้ไฟเบอร์เพื่อเพิ่มความแข็งแรง เทคโนโลยี additive manufacturing นี้ผสมผสานแม่เหล็กเข้ากับกระบวนการแสงดิจิทัล DLP (Digital light processing) ในการผลิตชิ้นส่วนขนาดเล็กที่มีความละเอียดสูง และชิ้นส่วนภาพสามมิติ แอพพลิเคชั่นของบริษัทนั้มีตั้งแต่เครื่องมือ injection mold tooling ไปจนถึงชื้นส่วนที่มีประสิทธิภาพสูง พันธกิจของทีมงานฟอร์ติฟาย ซึ่งมีสำนักงานอยู่ที่บอสตันนี้ คือการเสนอเครื่องมือสำหรับการออกแบบงานวิศวกรรมและชิ้นส่วนประดิษฐ์ที่สวยงามด้วยรูปลักษณ์ทั้งภายในและภายนอก ฟอร์ติฟายนำเสนอระยะเวลาการทำงานที่รวดเร็วกว่า ด้วยต้นทุนที่ต่ำกว่า แต่วัสดุที่เหนือกว่าเมื่อเทียบกับกระบวนการผลิตแบบดั้งเดิม ข้อมูลเพิ่มเติม ดูได้ที่ [www.3DFortify.com](http://www.3DFortify.com)

**ข้อมูลสำหรับสื่อมวลชน กรุณาติดต่อ**

แม็กกี้ แทน กฤษณา ปานสุนทร

เฮงเค็ล 124 คอมมิวนิเคชั่นส คอนซัลติ้ง

โทรศัพท์ +65 6424 7045 02 718 1886 ต่อ 216, 081-859-0007

อีเมล [maggie.tan@henkel.com](mailto:maggie.tan@henkel.com) [krissana@124comm.com](mailto:krissana@124comm.com)